בית נייד

בית נייד, מגורון או קראוון הוא מבנה יביל המשמש למגורים. בתים ניידים הם יחידות דיור טרומיות הנבנות במפעלים ולא באתר, ובהמשך מובלות (בדרך כלל קרקעית) למקום שבו הן יוצבו.

בתים אלו יכולים להיות מועברים ממקום למקום על ידי הנעה עצמית או גרירה או העמסה. בדרך כלל הם ממוקמים במקום קבוע ונותרים שם למשך חיי המבנה. למרות זאת ניתן לניידם אם הדבר נדרש, ואם מצבם מבחינת תחזוקה ותשתיות מאפשר זאת.

שני הדגמים העיקריים של בתים ניידים הם רוחב־יחיד ורוחב־כפול. קיים גם רוחב־משולש אך הוא נדיר יותר. את הבית הנייד ברוחב־יחיד ניתן לגרור כיחידה אחת למקומו, בעוד שהדגמים האחרים נגררים למקומם בשתיים או בשלוש יחידות נפרדות. בישראל מכונים הבתים הניידים הגדולים "קרווילות", מצירוף המילים "קרוואן" (עגה לבתים ניידים) ו"וילה".

ביישובים רבים מתגוררים התושבים בקראוונים עד לקבלת היתרי בנייה – אז עוברים התושבים לבתי קבע.

ראו גם
 מעונוע – כלי רכב גדול בו ניתן לגור, ומשמש על פי רוב לטיולים. בישראל מכונה אף הוא "קרוואן" ולעיתים "אוטו-קרוואן".

קישורים חיצוניים

.
National Manufactured Housing Institute
בתים ניידים - מידע ותוצאות מחקרים אקדמיים

הערות שוליים 

מבנים ארעיים
בית מגורים צמוד קרקע